လေ့လာမှု လမ်းညွှန်
သမ္မာကျမ်း အခြေခံ အုတ်မြစ်များ
မော်ဂျူး (၂) – ရှင်မဿဲ ခရစ်ဝင်ကျမ်း 
ညွှန်ကြားချက်များ- လေ့လာမှု လမ်းညွှန်တိုင်းကို မော်ဂျူး တိုင်းတွင် အကျုံးဝင်ကာမိပြီးဖြစ်သည့် အဓိက အဆင့်အတန်းများနှင့် ညီလျော်သော အချိန်ပြ သင်္ကေတများ ပါရှိသည့် ကဏ္ဍငယ်များ အဖြစ် ခွဲထားသည်။ ကဏ္ဍများတွင် အဓိကအစိတ်အပိုင်း နှစ်ခု ပါဝင်သည်။ မှတ်စုများမှတ်သားရန်အကြမ်းဖျဉ်းဖော်ပြချက် နှင့် ပြန်လည်သုံးသပ်ရန် မေးခွန်းများ ဖြစ်ကြသည်။ သင့်အနေဖြင့်၊ ဗီဒီယို ပို့ချချက်များအား ကြည့်ရှုနေစဉ် မှတ်စုများမှတ်သားရန် အကြမ်းဖျင်း‌ဖော်ပြချက်ကို အသုံးပြုပြီး၊ သင်ရိုးဆိုင်ရာဉာဏ်စမ်းပဟေဠိပြင်ဆင်ရန်အတွက် ပြန်လည်သုံးသပ်ရန် မေးခွန်းများ ကို ဖြေဆိုသင့်သည်။ လေ့လာမှုလမ်းညွှန်များအား အသုံးပြုခြင်းဆိုင်ရာ အကောင်းဆုံးနည်းလမ်းများနှင့် ပတ်သက်၍ နောက်ထပ်အချက်အလက်များအတွက်၊ ကျောင်းသားလမ်းညွှန်လက်စွဲစာအုပ်ကို ပြန်လည်ကိုးကားပါ။ ထို့ပြင် လေ့လာမှုလမ်းညွှန်များသည် ဤသင်ခန်းစာ၏ နောက်ဆုံးစာမေးပွဲကိုပြင်ဆင်ရန်အတွက် အကောင်းဆုံး အရင်းအမြစ်တစ်ခုဖြစ်သောကြောင့် ၎င်းတို့ကို သေချာစွာသိမ်းဆည်းပါ။
**********************************


မှတ်စုများ မှတ်သားရန် အကြမ်းဖျဉ်းဖော်ပြချက် ၀း၀၀ – ၃၅း၁၀ မိနစ် 
နိဒါန်း
I. နောက်ခံသမိုင်း
A. ကျမ်းရေးသူ
1. အစဉ်အလာအမြင်
2. ပုဂ္ဂိုလ်ရေးဆိုင်ရာသမိုင်း
B. မူလပရိသတ်
1. ကောင်းကင်နိုင်ငံတော်
2. ဂျူးလူမျိုးဓလေ့ထုံးစံများ
C. အချိန်အခါ
1. ရေးသားချိန် 
2. တည်နေရာ
3. ရည်ရွယ်ချက်


ပြန်လည်သုံးသပ်ရန် မေးခွန်းများ
1. ရှင်မဿဲခရစ်ဝင်ကျမ်းရေးသူအကြောင်း သင်ခန်းစာက ဘာသွန်သင်ပါသနည်။ 
2. ရှင်မဿဲခရစ်ဝင်ရေးသူအကြောင်း အောက်ပါ စာရေးသူ တစ်ဦးချင်း၏ ကိုးကားချက်များကို ချရေးပါ။ သူတို့ တစ်ဦးစီ မည်သူဖြစ်ကြောင်း သင်အသေအချာသိပြီး ဖြစ်ပါစေ။ 
· အေဒီ ၄ ရာစုမှာ ယူဆီးဘီးယပ်စ် ကိုးကားသည့် အေဒီ ၂ရာစုစောစောပိုင်းက ပက်ပီယပ်စ်
· အေဒီ ၁၈၀ ခန့်က အိုင်ရင်းနီးယပ်စ် 
· အေဒီ ၁၅၅-၂၃၀ ခန့်က တာတူလျံ 
3. ရှင်မဿဲအကြောင်း အဓိကအရေးပါသည့် အသေးစိတ်များကို မှတ်သားပါ။ 
4. ရှင်မဿဲ၏ အလုပ်အကိုင်မှာ အဘယ်နည်း။ သူ့ခေတ်ကာလက သူ့အလုပ်အကိုင်အပေါ် ဂျူးတို့ ထားရှိသည့် သဘောထားအကြောင်း အသေးစိတ်ကို မှတ်သားပါ။ 
5. သူ့ခရစ်ဝင်ကျမ်းကို မည်သူ့အတွက် ရည်ရွယ်ပြီး ရှင်မဿဲက အထူးတလည် ရေးခဲ့ပါသနည်း။ အခြားသူများကိုရော သူစဉ်းစားခဲ့ပါသလား။ ရှင်းပြပါ။ 
6. သင်ခန်းစာအရ "ဘုရားသခင့် နိုင်ငံတော်" ဆိုသည့် အသုံးအနှုန်းထက် "ကောင်းကင်နိုင်ငံတော်" ဆိုသည့်အသုံးအနှုန်းကို ရှင်မဿဲက ပို၍ အကြိမ်များများ သုံးရခြင်း၏ ဖြစ်နိုင်ခြေ အကြောင်းရင်းသည် အဘယ်နည်း။ 
7. ဂျူးထုံးတမ်းများနှင့် သူ့ပရိသတ်တို့ကို ကျွမ်းဝင်စေရန် ရှင်မဿဲမျှော်လင့်ခဲ့ကြောင်း သိနိုင်သည့် အထောက်အထားကို ဖော်ပြပါ။ 
8. သင်ခန်းစာအရ သူ့ခရစ်ဝင်ကျမ်းကို မဿဲက မည်သည့်အချိန်လောက်မှာ ရေးခဲ့ဖွယ်ရှိပါသနည်း။ ကြောင်းကျိုးပြချက်များ မည်သို့ရှိသနည်း။ 
9. သူ့ခရစ်ဝင်ကျမ်းကို ရှင်မဿဲ ရေးရခြင်း၏ အများနှင့်မတူ ထူးခြားသော ရည်ရွယ်ချက်မှာ အဘယ်နည်း။

မှတ်စုများမှတ်သားရန်အကြမ်းဖျဉ်းဖော်ပြချက် ၃၅း၁၁ – ၁:၄၆း၄၁ မိနစ် 
II. ဖွဲ့စည်းမှု နှင့် ပါဝင် အကြောင်းအရာ
A. နိဒါန်း မေရှိယရှင်ဘုရင်
B. နိုင်ငံတော်ဆိုင်ရာဧဝံဂေလိတရား
C. နိုင်ငံတော်ပြန့်ပွားခြင်း
D. နိမိတ်လက္ခဏာများနှင့် ပုံဥပမာများ
E. ယုံကြည်ခြင်းနှင့် ကြီးမြတ်ခြင်း
F. မျက်မှောက်ခေတ်ဆန့်ကျင်တိုက်ခိုက်ခြင်းနှင့် အနာဂတ်အောင်မြင်ခြင်း
G. ယေရှု၏သာသနာ၏ အထွတ်အထိပ် 


ပြန်လည်သုံးသပ်ရန် မေးခွန်းများ
1. သင်ခန်းစာအရ ရှင်မဿဲခရစ်ဝင်ကို ပညာရှင်အများစုက အပိုင်းကဏ္ဍ မည်မျှ ခွဲကြပါသနည်း။ ထိုအတွက် လမ်းညွှန်ချက်မှာ အဘယ်နည်း။ 
2. သင်ခန်းစာထဲ ပေးထားသည့် အဓိက အပိုင်းငါးပိုင်းကို ခေါင်းစဉ်တပ်ပေးပါ။ 
3. ခရစ်ဝင်ကျမ်း၏ အဓိကကျသော အပိုင်းငါးပိုင်းအပြင် မည်သည့် အရာကို မဿဲက ထည့်သွင်းထားသေးသနည်း။ 
4. သင်ခန်းစာအရ ယေရှု၏ ဆွေစဉ်မျိုးဆက်စာရင်းအား မဿဲ ဖော်ပြရသည့် ရည်ရွယ်ချက်မှာ အဘယ်နည်း။ 
5. ယေရှုသည် လူသားဖခင်တစ်ဦးမှ အစစ်အမှန် မွေးဖွားလာသူ မဟုတ်သောကြောင့် သူမည်သူဖြစ်ကြောင်း ယေရှု၏ တရားဝင် ပြောဆိုချက်များကို သူ့ဆွေစဉ်မျိုးဆက်စာရင်းက မည်သို့မျှ သက်သေထူရာ မရောက်ပါဟု ယူဆသူတို့အား သင်ခန်းစာက မည်သည့်အဖြေကို ပေးပါသနည်း။ 
6. ရှင်မဿဲကို အဓိကအခန်း ငါးခန်းခွဲထားပြီး တခန်းလျှင် နှစ်ပိုင်းစီ ထပ်ခွဲနိုင်သည်။ ယင်းအပိုင်းတို့မှာ အဘယ်နည်း။ 
7. "နောင်တရကြလော့၊ ကောင်းကင်နိုင်ငံတော်သည် တည်လုနီးပြီ" ဆိုသည့် မဿဲ ၄း၁၇ ကျမ်းချက်၏ အဓိပ္ပာယ်ကို သင်ခန်းစာက မည်သို့ ရှင်းပြပါသနည်း။ 
8. ကောင်းကင် နိုင်ငံတော်သည် ယေရှု၏ တန်ခိုးနိမိတ် လက္ခဏာများကြောင့် ဖြန့်ကျက်စပြုခဲ့သည် ဖြစ်ပါက လူအများစုကမည်သို့ တုန့်ပြန်ခဲ့ကြပါသနည်း။ 
9. ယေရှုပြောသော ပုံဥပမာအများစု၏ အဓိကအာဘော်မှာ အဘယ်နည်း။ 
10. ယေရှု၌ အခိုင်အမာယုံကြည်လာသူ တစ်ဦးတည်းသော ပုဂ္ဂိုလ်အကြောင်း ရှင်မဿဲ၏ ဖော်ပြချက်မှာ အဘယ်နည်း။ 
11. ဒုတိယကြွလာခြင်းအကြောင်း ယေရှု၏ သံလွင်တောင် ဩဝါဒသွန်သင်ချက်၏ အဓိက အချက်မှာ အဘယ်နည်း။ 


မှတ်စုများမှတ်သားရန်အကြမ်းဖျဉ်းဖော်ပြချက် ၁း၄၆း၄၂ – ၂း၂၃း၃၆ မိနစ် 
III. အဓိက အာဘော်များ
A. ဓမ္မဟောင်း အမွေအနှစ်
1. ကိုးကားချက်များနှင့် ရည်ညွှန်းချက်များ
2. ကောင်းကင်နိုင်ငံတော်
3. မေရှိယရှင်ဘုရင်
4. မယုံကြည်သူ ဂျူးလူမျိုးခေါင်းဆောင်များ
5. နှိမ့်ချခြင်းနှင့် နူးညံ့သိမ်မွေ့ခြင်း
B. ဘုရားသခင်၏လူများ
1. အသင်းတော်
2. ဘုရားသခင်၏မိသားစု
3. ခေါ်ဆိုခြင်း
နိဂုံး


ပြန်လည်သုံးသပ်ရန် မေးခွန်းများ
1. ဤသင်ခန်းစာထဲတွင် ရှင်မဿဲ၏ မည်သည့် အဓိက အာဘော် နှစ်ခုကို မီးမောင်းထိုးပြထားသနည်း။ 
2. ခရစ်ဝင်ကျမ်းသည် ဓမ္မဟောင်းမှ အမွေဖြစ်ပုံကို မဿဲက မည်သို့ မီးမောင်းထိုးပြပါသနည်း။ 
3. ယေရှုသည် " _______________ သော ဣသရေလ" ဖြစ်သည်ဆိုသည့်အချက်ကို သင်ခန်းစာက ဖော်ပြသည်။ 
4. အခြားသော ခရစ်ဝင်ကျမ်းများထက် ရှင်မဿဲ ကိုးကားသည့်အရာမှာ အဘယ်နည်း။ 
5. အခြားသော ခရစ်ဝင်ကျမ်းများနှင့်စာလျှင် ရှင်မဿဲက အကြိမ်အရေအတွက် ပိုမိုများပြားစွာ အသုံးပြုသော ယေရှု၏ အမည်နာမသည် အဘယ်နည်း။ 
6. "ရှေးပညတ်ကို သင်တို့ကြားရပြီ။ ငါပညတ်သည်ကား --" ဆိုသည့် ယေရှု၏ သုံးသပ်ချက်ကို သင်ခန်းစာက မည်သို့ အနက်ဖွင့်ပါသနည်း။ ဓမ္မဟောင်း ပညတ်တရားတော်ကို သူ ပယ်ဖျက်နေခြင်းလော။ 
7. ဘုရားသခင့်လူတို့အကြောင်း မဿဲက မည်သည့်နည်းနှင့် ပြောပြပါသနည်း။ 
8. "လူအစုအဝေး" အတွက် ဟေဗြဲစကားလုံးမှာ အဘယ်နည်း။ အသံထွက်ပြီး ၎င်းအသံကို မြန်မာလို ချရေးနိုင်အောင် လုပ်ဆောင်ထားပါ။ 
9. "လူအစုအဝေး" အတွက် ဂရိစကားလုံးမှာ အဘယ်နည်း။ အသံထွက်ပြီး ၎င်းအသံကို မြန်မာလို ချရေးနိုင်အောင် လုပ်ဆောင်ထားပါ။ 
10. ဘုရားသခင့် လူများနှင့် ကိုယ်တော်၏ ဆက်နွယ်မှုကို ဖော်ပြရာတွင် မဿဲ အကြိမ်ကြိမ် အသုံးပြုသည့် ဝေါဟာရ အမျိုးအစားမှာ အဘယ်နည်း။ ဥပမာများပေးပါ။
11. ယေရှု၏ တပည့်တော်များကို ခေါ်ယူခြင်းနှင့် စပ်လျဉ်း၍ မဿဲ၏ အလေးပေးမှုမှာ အဘယ်နည်း။ 
